

# Lånebetingelser for Utstyrslageret

## Hvem kan låne utstyr?

For å være berettiget som låntager på Utstyrslageret må man være student eller ansatt på KHiO og ha gyldig adgangskort. Utstyr kan kun lånes av ansatte på vegne av andre hvis det skal brukes til kurs eller seminar med innleide gjestelærere/foredragsholdere uten adgangskort. Den ansatte er da ansvarlig for utstyret inntil det er levert tilbake til Utstyrslageret.

## Lengde på utlån

Låneperioden er på 3 dager. Unntak fra fast lånetid kan vurderes hvis utstyret skal brukes til utstilling, forestilling eller undervisning som går utover vanlig utlånstid. Søknad om utvidet utlånstid må sendes til Utstyrslageret senest to uker før ønsket bruk. Man må som student i så tilfelle skaffe bekreftelse fra programansvarlig eller dekan for låneperioden det gjelder og hva utstyret skal brukes til.

Utstyr lånes ikke ut i ferieperiodene.

Utstyrslageret kan slette en reservasjon. Dette i tilfeller hvor låntager bryter mot lånebetingelsene eller bruker utstyr over lengre perioder slik at andre ikke får tilgang på samme utstyr. Dette gjelder også hvis utstyr skal brukes til undervisning, avgangsutstillinger og lignende.

## Ansvar for lånt utstyr

Låntageren er økonomisk ansvarlig for utstyret under hele låneperioden. Dette innebærer følgende:

* Låntageren må bruke det lånte utstyret på en forsvarlig måte. Feil bruk kan skade utstyret.
* Låntageren må erstatte tap eller skade på utstyret. Ved tap eller skade på utstyr skal låntageren straks melde fra til Utstyrslageret. Alle tyverier må politianmeldes, noe låntakeren må bidra til.
* Det er ikke lov å «modifisere» lånt utstyr ved å fjerne deler, kutte ledninger, borre i, male, bruke tape på eller på annen måte endre på det lånte utstyret. Dette regnes som hærverk og vil føre til erstatningsplikt.

## Tilbakelevering av utstyr

* Lånt utstyr skal leveres tilbake direkte til verksmester på Utstyrslageret til avtalt tid. Dersom Utstyrslageret er stengt p.g.a. møte eller lignende regnes ikke sen levering som overtredelse.
* Det er ikke tillatt å sette utstyr i gangen utenfor Utstyrslageret eller levere det i Servicesenteret med mindre låntageren har en avtale med Utstyrslageret om dette.
* Utlånsobjekter skal ikke leveres videre til neste låntager. Alt utstyr forblir låntagerens ansvar inntil det er registrert som tilbakelevert på Ustyrslageret.
* Alt tilbehør skal leveres tilbake sammen med lånt utstyr. Med tilbehør menes minnekort, mikrofonholdere, stativer og stativfester, fjernkontroller, ledninger, deksler, batterier, batterilader o.l. Dersom tilbehør mangler regnes det som tap av utstyr og må erstattes av låntager.

## Konsekvenser for brudd mot lånebetingelsene

* Dersom lånt utstyr ikke leveres tilbake til Utstyrslageret til avtalt tid, dersom tilbehør mangler eller utstyret er «modifisert» mister låntageren retten til å låne utstyr fra Utstyrslageret inntil vedkommende har erstattet tapt eller ødelagt utstyr.
* Dersom utstyr ikke er levert tilbake en måned etter leveringsfristen, antas det som tapt og regning for utstyr sendes til låntaker. Dette gjelder også tilbehør. Hvis låntager er syk slik at vedkommende er fraværende fra skolen forventes det at låntageren forsøker å få hjelp fra venner eller familie med å få levert tilbake utstyret.
* Er man fratatt retten til å låne og bruker en tredjeperson til å låne utstyr for seg vil dette føre til at retten til å låne utstyr fratas tredjepersonen en måned. Ved andregangs overtredelse fratas tredjemanns rett til å låne utstyr ut semesteret.

Er låntageren uenig med Utstyrslageret i avgjørelser tatt på låntagers vegne, må dette tas opp med teamleder for Drift og utlån.